CELEX: C2004/179/23
Language: sk
Date: 2004-07-10 00:00:00
Title: Vec T-155/04: Žaloba podaná dňa 23. apríla 2004 ALENIA MARCONI SYSTEMS S.p.A. proti Komisii Európskych spoločenstiev

10.7.2004   
            
            
               SK
            
            
               Úradný vestník Európskej únie
            
            
               C 179/11
            
         Žaloba podaná dňa 23. apríla 2004 ALENIA MARCONI SYSTEMS S.p.A. proti Komisii Európskych spoločenstiev
   (Vec T-155/04)
   (2004/C 179/23)
   Jazyk konania: taliančina
   ALENIA MARCONI SYSTEMS S.p.A., zastúpená advokátom Francesco Sciaudone, podala 23. apríla 2004 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súd prvého stupňa:
   
               —
            
            
               zaviazal Komisiu, aby predložila Súdu prvého stupňa všetky spisy týkajúce sa sťažnosti, ktorú podal;
            
         
               —
            
            
               zrušil a/alebo zmenil napadnuté rozhodnutie;
            
         
               —
            
            
               prijal akékoľvek opatrenie, ktoré bude považovať Súd prvého stupňa za potrebné na to, aby Komisia splnila svoje povinnosti podľa článku 233 ES a zvlášť, aby znovu preskúmala sťažnosť podanú 27. októbra 1997;
            
         
               —
            
            
               zaviazal Komisiu Európskych spoločenstiev nahradiť trovy konania.
            
         Žalobné dôvody a hlavné argumenty
   Napadnutým rozhodnutím sa zamietla v zmysle článku 3 nariadenia č. 17/62 sťažnosť podaná 27. októbra 1997 organizačnou zložkou spoločnosti FINMECCANICA S.p.A. s názvom Alenia Difesa, z dôvodu údajného nedostatku predpokladov uplatnenia komunitárnych predpisov z oblasti hospodárskej súťaže na EUROCONTROL ako aj nedostatku relevantných dôkazov preukazujúcich údajné zneužitie dominantného postavenia, ktoré je predmetom sťažnosti. Žalobca zvlášť upozornil na zneužívanie dominantného postavenia zo strany EUROCONTROL a skresľovanie súťaže prostredníctvom spôsobu riadenia zmlúv o vývoji prototypov, spôsobu nakladania s právami duševného vlastníctva, s odkazom na zmluvy o dodávke zariadení Air Traffic Management a ako aj v oblasti postupu pri poskytovaní súčinnosti vnútroštátnym úradom.
   Rozhodnutie je predovšetkým napadnuté z titulu porušenia článku 82 Zmluvy ES najmä v rozsahu, v ktorom napriek tomu, že priznalo zásadne uplatnenie článku 82 na EUROCONTROL, nepovažovalo túto skutočnosť za relevantnú v danom prípade, keďže popiera hospodársky charakter normalizačných činností a súčinnosti vnútroštátnym orgánom poskytovanej zo strany tohto orgánu.
   Okrem uvedených porušení by rozhodnutie malo byť zrušené z dôvodu, že Komisia:
   
               a)
            
            
               vecne nepreskúmala protiprávny charakter namietaných konaní vo vzťahu k činnostiam normalizácie, úpravy a odsúhlasovania ako aj k poskytovaniu súčinnosti vnútroštátnym orgánom;
            
         
               b)
            
            
               pri vecnom posudzovaní, ktoré bolo veľmi stručné, správania sa EUROCONTROL vo vzťahu k činnostiam kúpy prototypov a k správe práv duševného vlastníctva, vylúčila, že toto má znaky zneužitia dominantného postavenia v zmysle článku 82 Zmluvy ES.
            
         Napokon, napadnuté rozhodnutie je neplatné pre nedostatok dôvodov schopných preukázať nehospodársky charakter takejto činnosti EUROCONTROL a neexistencii zneužitia dominantného postavenia zo strany EUROCONTROL v zmysle článku 82 Zmluvy ES.